In My Room

«In My Room» er ein song skriven av Brian Wilson og Gary Usher for det amerikanske popbandet The Beach Boys. Songen vart gjeven ut på albumet Surfer Girl 1963. Seinare same året kom han ut som B-side til singelen «Be True to Your School». Singelen nådde sjetteplass i USA. Ei utgåva av songen av Sagittarius, bandet til Usher, nådde 86. plass i 1969. 

 Låtskrivinga 

Gary Usher skreiv delar av teksten i lag med Brian Wilson, medan Wilson skreiv heile melodien. 

Brian Wilson har forklart at det er ei soge bak songen. Då han og brørne Dennis og Carl budde i Hawthorne som born, søv dei alle i same rom. Ein kveld song han songen «Ivory Tower» til dei og dei likte det. Eit par veker seinare lærte han dei å synge harmonivokalar til songen. Dei song denne songen kveld etter kveld, og gav dei ro. Då dei spelte inn «In My Room» var det berre Dennis, Carl og Brian på førsteverset. I følgje Brian høyrdest dei akkurat ut som dei gjorde på soverommet sitt alle dei kveldane.

 Musikarar 
 Brian Wilson: solovokal, bass
 Mike Love: korvokal, solovokal (mellomspel)
 Carl Wilson: korvokal, gitar
 Dennis Wilson: korvokal, trommer
 Al Jardine: korvokal
 David Marks: gitar

 Ettermæle 
«In My Room» låg på Billboard Top 100 i 11 veker og nådde 23. plass i 1963.Joel Whitburn's Top Pop Singles 1955-2006 ISBN 0-89820-172-1 og ISBN 978-0-89820-172-7 Musikkmagasinet Rolling Stone plasserte songen på 212. plass på lista deira over dei 500 største songane gjennom tidene i 2010. 
David Crosby frå The Byrds og Crosby, Stills & Nash (and Young) har fortalt at han er stor tilhengjar av songen, og at då han høyrde songen første gongen så ville ha gje opp med musikk fordi han aldri kom til å klare å gjere det same. Han song nettopp denne songen på ei hyllest konsert til Brian Wilson i lag med Jimmy Webb og Carly Simon. John Cale valde ut songen på radioprogrammet Desert Island Discs.

 Bakgrunnsstoff 
 Greg Panfile sin musikalske analyse av «In My Room»

 Kjelder 
 Denne artikkelen bygger på «In My Room» frå , den 25. august 2009. 
 oppgav desse kjeldene:

Kategori:Songar frå 1963
Kategori:The Beach Boys-songar
 212
Kategori:Songar skrivne av Brian Wilson
Kategori:Capitol Records-singlar
Kategori:Songar produserte av Brian Wilson
Kategori:Grammy Hall of Fame Award
Kategori:Grant Lee Buffalo-songar
Kategori:Linda Ronstadt-songar
Kategori:Tammy Wynette-songar
Kategori:David Crosby-songar
Kategori:Carly Simon-songar
Kategori:Jimmy Webb-songar
Kategori:Vince Gill-songar
Kategori:Lisa Loeb-songar